ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
24 พ.ย. 2558

สรุปภาวะตลาดภาคเช้า: SET ทดสอบ 1,400 จุด อีกครั้งก่อนย่อตัวลง – ดัชนี SET เปิดในแดนบวกและปรับตัวขึ้นมาทดสอบแนวต้านที่ 1400 จุด อีกครั้ง อย่างไรก็ตามยังไม่ผ่าน และย่อตัวก่อนปิดตลาดช่วงเช้าที่ระดับ 1,395.95 จุด, +1.73 จุด หรือ +0.12% ด้วยมูลค่าซื้อขายเบาบางที่ระดับ 1.4 หมื่นล้านบาท กลุ่มหลักปิดปรับตัวขึ้นมาได้แก่ โรงพยาบาล (+0.7%) และ วัสดุก่อสร้าง (+0.6%) ส่วนกลุ่มที่ปิดปรับตัวลงได้แก่ ICT (-0.7%) ด้านค่าเงินบาททรงตัวอยู่ที่ระดับ 35.80 บาท ด้านตลาดหุ้นอื่นในภูมิภาคมีทิศทางไม่ชัดเจน ทั้งปรับตัวขึ้น-ปรับตัวลง โดยรวมไม่มีทิศทางชัดเจนมากนัก
 
กลยุทธ์ที่แนะนำช่วงบ่าย: คาดแกว่งตัวในกรอบ 1,390-1,400 จุดต่อ โดยมีโอกาสปรับตัวขึ้นทดสอบแนวต้านสำคัญที่ 1,400 จุด ได้อีกครั้ง แต่อย่างไรก็ดีหากดัชนีปรับตัวลงมาต่ำกว่า 1,390 จุด จะเริ่มเป็นสัญญาณไม่ดี และนักลงทุนควรเริ่มระวังการถือครองหุ้นอีกครั้ง กลยุทธ์ ซื้อเก็งกำไรหรือซื้อดักการฟื้นตัวของตลาด แต่หากต่ำกว่า 1,386 จุด เป็นสัญญาณขายลดพอร์ต ทั้งนี้ หุ้นแนะนำตามสัญญาณเทคนิค ได้แก่ FORTH (รับ 9.50 ต้าน 10.0 cut 9.40) และ WIIK (รับ 3.20 ต้าน 3.50 Cut 3.06)
 